སྤྱི་ལོ༡༩༦༨ལ་སྐྱབས་རྗེ་སྤོ་ལོ་མཁན་རིན་པོ་ཆེ་ཞབས་ནས་གདན་ས་བཏབ་སྟེ་བཤད་སྒྲུབ་ཉམས་ལེན་གྱི་བསྟི་གནས་སུ་གྱུར་འདུག་ཀྱང་བར་སྐབས་སུ་ཉམས་ཆག་སོང་བའི་རྐྱེན་གྱིས།སླར་ཡང་སྤྱི་ལོ༡༩༩༣ལོར་དབང་ཕྱུག་བརྒྱུད་འཛིན་གྱི་ཆོས་རྒྱལ་ཁྲི་རབས་བཞི་པ་མཆོག་གིས་བཀའ་ཡི་གནང་བ་བརྩལ་བཞིན་ཟངས་མདོག་དཔལ་རིའི་གཙུག་ལག་ཁང་རྟེན་དང་བརྟེན་པར་བཅས་གསར་དུ་བསྒྲུབས་ཏེ་བཀྲ་ཤིས་པའི་རབ་གནས་དགའ་སྟོན་མཛད།ཕྱིས་སྤྱི་ལོ༢༠༡༠ལོར་རྗེ་མཁན་ཁྲི་རབས་བདུན་ཅུ་པའི་ཞབས་ནས་རྒྱལ་བསྟན་སྙིང་པོ་ལུང་རྟོགས་གཉིས་ཡིན་པར་དགོངས་ཏེ་བཤད་གྲྭ་གསར་འཛུགས་མཛད་དེ་འཆད་ཉན་གྱི་ལམ་སྲོལ་སྤེལ་བར་མཛད་པའི་ལྷོ་མཚམས་ཕྱོགས་སུ་བཤད་པའི་གྲྭ་སྡེ་ཆེན་པོ་ཞིག་ཏུ་གྱུར་ཏོ།།